Raimond van der Gouw

Raimond van der Gouw (født 24. mars 1963 i Oldenzaal) er en nederlandsk fotballtrener og tidligere målvakt. Han har siden 2007 vært keepertrener i Sunderland. Som aktiv spilte Van der Gouw i mange år i nederlandske Vitesse, og er også kjent for tiden i engelske Manchester United.

Van der Gouw startet sin karriere i den nederlandske klubben Go Ahead Eagles i 1985, Han spilte der i tre år før han gikk til Vitesse Arnhem i 1988. Sommeren 1996 ble Van der Gouw hentet til Manchester United av Sir Alex Ferguson. 21. september samme året debuterte han for førstelaget. Men han ble ikke noen førstekeeper ettersom danske Peter Schmeichel var suveren i den posisjonen. Van der Gouw var ikke bare keeper i Manchester United, han var dessuten keepertrener fram til 1998, da Tony Coton overtok den jobben.

Van der Gouw hadde både sine oppturer og nedturer i klubben. Sesongen 1999-2000 var Van der Gouw med på å vinne Premier League i England, men da Schmeichel forsvant fra Manchester United ble Fabien Barthez hentet inn og Van der Gouw måtte fortsatt belage seg på å være andrevalg. I 2001 ble Roy Carroll hentet inn, og det markerte slutten på Raimond van der Gouws karriere som målvakt for Manchester United.
1. juli 2002 gikk han til West Ham United. Etter det var han innom RKC Waalwijk, før han endte opp i AGOVV Apeldoorn hvor han var førstekeeper over tre sesonger. 

Han skrev under som keepertrener for den  engelske klubben Sunderland i juli 2007, hvor hans tidligere lagkamerat Roy Keane da var manager. I sitt første år som keepertrener i klubben hadde han spillerlisens, i tilfelle skadekrise blant keeperene i klubben.

Referanser

Eksterne lenker 
 

Nederlandske fotballspillere
Fotballspillere for Go Ahead Eagles
Fotballspillere for Vitesse Arnhem
Fotballspillere for Manchester United FC
Fotballspillere for West Ham United FC
Fotballspillere for RKC Waalwijk
Fotballspillere for AGOVV Apeldoorn
Vinnere av Mesterligaen i fotball for menn
Personer fra Oldenzaal